**POZIV**

**na sudjelovanje u savjetovanju s javnošću**

**o**

**Programu za ostvarivanje potpora iz područja marikulture za razdoblje od 2024. – 2027. godine (Program)**

Planom razvoja Zadarske županije 2021. – 2027., utvrđen je posebni cilj 16 koji se odnosi na razvoj konkurentnog, održivog i otpornog ribarstva i akvakulture (navedeni cilj nalazi se u okviru razvojnog smjera 3 *Zelena i digitalna tranzicija* te strateškog cilja 9 *Samodostatnost u hrani i razvoj biogospodarstva*). Daljnji rast i razvoj konkurentne, održive i otporne akvakulture potrebno je ojačati ulaganjima u infrastrukturu i suprastrukturu. Istovremeno potrebno je poticati uvođenje novih tehnologija i ekoloških praksi za potrebe povećanja otpornosti i održivosti sektora akvakulture.

Sukladno Programu za ribarstvo i akvakulturu Republike Hrvatske za programsko razdoblje 2021. - 2027., strateško usmjerenje stavljeno je na održivu akvakulturu uz povećanje produktivnosti i otpornosti proizvodnje odnosno prilagodbu akvakulture na klimatske promjene, jačanje konkurentnosti sektora akvakulture i i poticanje inovacija.

Slijedom navedenog pristupilo se izradi Programa za ostvarivanje potpora iz područja marikulture za razdoblje od 2024. – 2027. godine.

Ciljevi koji se žele postići savjetovanjem s javnošću su upoznavanje zainteresiranih korisnika sa sadržajem Programa.

Sukladno članku 11. Zakona o pravu na pristup informacijama ("Narodne novine" broj 25/13, 85/15 i 69/22) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09), stavljanjem Programa na službene web stranice Zadarske županije s mogućnošću sudionika da elektronskom poštom dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provest će se u razdoblju od dana 12. ožujka 2024. godine do dana 15. travnja 2024. godine.

Organizator i nositelj postupka savjetovanja je Upravni odjel za poljoprivredu, ribarstvo i EU

fondove.

Pozivamo vas na sudjelovanje u postupku Savjetovanja, a dokumentacija koja Vam je na raspolaganju je:

* Program za ostvarivanje potpora iz područja marikulture za razdoblje od 2024. do 2027. godine

i

* Obrazac za dostavu prijedloga.